પાટણ જિલ્લાના સાંતલપુર તાલુકાના પલ ગામે દલિતોએ મૃત પશુઓનો નિકાલ કરવાની ના પાડતા ગામના લોકોએ તેમનો બહિષ્કાર કરેલ છે જેથી ૧૪ જેટલા દલિત પરિવારોએ ગામમાંથી હિજરત કરી છે ત્યારે આ અંગે સરકારે લીધેલા પગલા અંગે કોંગ્રેસનાં ધારાસભ્ય રમેશભાઈ ચાવડાએ આજે નિયમ ૧૧૬ હેઠળ જાહેર અગત્યની તાકીદની બાબત રજુ કરતાં જણાવ્યું હતું કે, આ બનાવમાં બાદ હું અને ધારાસભ્ય પુનમભાઈ ડીએસપીને મળવા ગયા ત્યારે હું આ બનાવમાં બાકીના તહોમતદારોને કેમ હજુ પકડયા નથી તેમ કહીને બનાવનું વર્ણન કરતા ભાજપના ધારાસભ્ય પુનમભાઈ મકવાણાએ અધવચ્ચે દરમ્યાનગીરીનો પ્રયાસ કરતાં રમેશભાઈ ચાવડાએ તેમને ટપાર્યા હતા તો અધ્યક્ષ રમણભાઈએ રમેશભાઈને ટપારતા કહ્યું કે પુનમભાઈ તમારા કરતા પહેલા ત્યાં પહોંચ્યા હતા.